भूमि अधिग्रहण अध्यादेश को लेकर भाजपा नीत राजग सरकार पर हमले तेज कर चुकी कांग्रेस ने घटना की न्यायिक जांच की मांग की। दिल्ली प्रदेश कांग्रेस अध्यक्ष अजय माकन के नेतृत्व में पार्टी ने किसान की मौत पर शोक प्रकट करने के लिए मोमबत्ती जुलूस निकाला। संसद में विपक्ष ने दोनों सदनों में आत्महत्या के मुद्दे को उठाया और मौजूदा कृषि संकट को लेकर सरकार पर हमले किए। उन्होंने मांग की कि प्रधानमंत्री सदन में आएं और बयान दें। स्थगन के बाद दोनों सदनों ने देश में किसानों की समस्याओं पर तत्काल चर्चा की।